Luna trecută, drumarii au început deszăpezirea pe tronsoanele de altitudine dintre Piscu Negru – Bâlea Lac – Bâlea Cascadă.
Drumul Naţional 7C – Transfăgărăşan va fi închis la final de săptămână pentru „Raliul Argeşului”.
Astfel, vineri, de la ora 11:50 până la ora 17:00 şi sâmbătă – de la ora 10:00 la 18:00 va fi închis segmentul dintre Cetatea Poenari – kilometrul 58, înainte de Barajul Vidraru şi Piscu Negru – kilometrul 104, segmentul din judeţul Argeş care rămâne deschis pe toată durata anului.
Luna trecută, drumarii au început deszăpezirea pe tronsoanele de altitudine dintre Piscu Negru – Bâlea Lac – Bâlea Cascadă, în judeţele Argeş şi Sibiu şi estimează redeschiderea şoselei la sfârşitul lunii sau început de iunie – pentru că este mai puţină zăpadă faţă de primăvara trecută, anunță Radio România București FM.